1938. november 8-9-én a Kristályéjszaka pogromjai során lerombolták a város zsinagógáját, sok zsidó lakost elhurcoltak (úgymond „védőőrizetbe” vettek). 1945 után a város az amerikai megszállási zónába került, az amerikai katonai hatóságok a város peremén nagy menekülttábort létesítettek, ahol elsősorban a szovjet megszállás alá került Kelet-Poroszországból és Litvániából elmenekült és elűzött németek kaptak menedéket.